Държавен вестник, бр. 9, 2000 г., стр. 13

Б Р О Й 9
Д Ъ Р Ж А В Е Н   В Е С Т Н И К
С Т Р .  1 3
Г л а в а  в т о р а
ОФОРМЯНЕ И ПОДАВАНЕ НА ЗАЯВКА
Раздел I
Подаване на заявка
Чл. 3. (1) Заявката се подава в Патентното
ведомство директно, по пощата или по телефакс.
(2) Когато заявката е подадена по телефакс,
оригиналните материали по нея трябва да се
представят в Патентното ведомство в едноме-
сечен срок от получаването на факсимилето на
заявката.
Раздел II
Изисквания към заявката
Чл. 4. (1) Заявката съдържа следните до-
кументи:
1. заявление за регистрация;
2. копия от изображенията на дизайна;
3. документ за платени такси;
4. пълномощно, когато се подава чрез местен
представител по индустриална собственост съг-
ласно чл. 5 от Закона за промишления дизайн
(ЗПД), наричан по-нататък “представителя”;
5. приоритетно свидетелство, когато се пре-
тендира за конвенционен приоритет;
6. кратко описание на особеностите на ди-
зайна—до 100 думи, представено по инициати-
ва на заявителя.
(2) Документите се подават на български
език. Когато са подадени на друг език, устано-
вената дата на подаване съгласно чл. 31, ал. 2
ЗПД се запазва, ако в тримесечен срок от тази
дата те бъдат представени в превод на българ-
ски език. Превод на приоритетното свидетел-
ство се представя само при необходимост след
поискване от Патентното ведомство.
Чл. 5. Заявлението за регистрация се подава
в един екземпляр по образец на Патентното
ведомство и съдържа:
1. идентификационни данни на заявителя:
а) когато заявителят е физическо лице, се
посочват името, презимето и фамилията, дър-
жавата, на която е гражданин, или държавата,
в която има постоянно местожителство, както
и неговият адрес;
б) когато заявителят е юридическо лице, се
посочват неговото наименование, седалището
и адресът на управление в съответствие със
съдебната регистрация, видът на юридическо-
то лице и държавата, в която извършва дейст-
вителна търговска или производствена дейност;
2. идентификационни данни на представите-
ля, ако е упълномощен такъв—име и адрес;
3. адрес за кореспонденция в Република Бъл-
гария—адресът, посочен от заявителя или пред-
ставителя, на който ще се води кореспонденци-
ята; когато не е посочен такъв адрес, кореспон-
денцията се води на адреса на заявителя, посо-
чен първи в заявлението; когато заявителите са
повече от един, те могат да посочат общ адрес
за кореспонденция;
4. претенция за приоритет, ако се претенди-
ра за такъв, като при конвенционен приоритет
се посочват датата и държавата на предходната
заявка, а при приоритет от национална заяв-
ка—входящият є номер;
5. име и адрес на автора или на авторите на
дизайна;
6. брой на дизайните, за които се иска закрила;
7. списък на продуктите, в които е включен
или към които е приложен дизайнът, с указа-
ние за класификационния индекс по Междуна-
родната класификация на моделите и рисунки-
те съгласно Спогодбата от Локарно;
8. изображения на дизайна;
9. опис на представените изображения;
10. опис на приложените към заявката до-
кументи;
11. искане за регистрация, представляващо
изричното волеизявление на заявителя за ре-
гистрация на заявения дизайн;
12. името и подписа на заявителя или на
неговия представител; когато заявителят е
юридическо лице или едноличен търговец, се
посочва и длъжността на лицето, подписало
заявлението, като се поставя и печат.
Чл. 6. (1) Изображенията на дизайна или на
продуктите, в които той е включен или към кои-
то е приложен, трябва да представят дизайна в
един основен изглед и в толкова допълнителни
изгледи, колкото са необходими за ясно, пълно и
детайлно разкриване на дизайна, за който се иска
закрила. На всяко изображение се отбелязва ви-
дът на изгледа, например “основен изглед”, “из-
глед отзад”, “изглед отгоре” и пр.
(2) Когато заявката включва няколко дизай-
на, се представят изображения съгласно ал. 1
на всеки от тях или на продуктите, към които те
са включени или към които са приложени.
(3) Продуктите трябва да бъдат представени в
позицията, в която те обикновено се използ-
ват. Когато продуктите могат да се затварят, сгъ-
ват, трансформират и пр., те трябва да се предс-
тавят в отворено положение (например хладил-
ници, телефонни будки) или в сглобен вид (нап-
ример кухненски уреди, прахосмукачки).
(4) При комплект или композиция от изде-
лия се представят изображения съгласно ал. 1
на комплекта или на композицията в цялост.
Изображения на всяко от изделията, включени
в комплекта, или на фрагменти от композици-
ята се представят по желание на заявителя.
(5) Когато заявката се отнася до опаковка, изоб-
раженията се представят без изделието за опако-
ване. В този случай може да бъде представено и
изображение на разгъвката на опаковката.
(6) Фотографските изображения трябва да
са направени при равномерно осветление, вър-
ху неутрален фон и без странични предмети.
Графичните изображения трябва да са контрас-
тни, изчертани с плътни линии и да представят
дизайна или продуктите, към които той е вклю-
чен или към които е приложен, в перспектива.